**Balinka Község Polgármestere**

**8056 Bakonycsernye, Rákóczi u. 83.**

[**Tel:22/413-001**](Tel:22/413-001)

**e-mail: pm.bakonycsernye@morterseg.hu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

**a helyi lakások lakbéréről szóló 15/2006.(XI.25.) önkormányzati rendelet**

**módosítására**

Képviselő-testületi ülés időpontja: 2018. március

Döntéshozatal módja/formája: Nyílt ülés / rendelet / minősített többség

**Előterjesztés készítésében részt vett:** Balogh Marianna igazgatási ügyintéző/ Fidrich Tamásné jegyző

**Jogszabályi háttér:**

- a lakások és helységek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény

**Tisztelt Képviselő-testület!**

Magyarázat a rendelet tervezethez

A képviselő-testület korábbi ülésen döntött arról, hogy az önkormányzat tulajdonában lévő lakások bérleti díjának megállapításáról szóló rendelet 4.§ (1) bekezdésében meghatározott bérleti díjakat 30 %-kal kívánja megemelni.

Ezen módosítással az alábbi rendelet tervezetet terjesszük a testület elé megvitatásra.

**Tájékoztatás előzetes hatásvizsgálat eredményéről**

I.

Várható társadalmi hatások:

Az új rendelet egy esetben új szabályozást tartalmaz, mely nagyobb anyagi megterhelést ró a bérlők részére.

II.

Várható gazdasági, költségvetési hatások:

A tervezetnek gazdasági, költségvetési hatása: az önkormányzat saját bevétele a rendelet bevezetésével növekszik.

III.

Várható környezeti hatások:

A tervezetben foglaltak végrehajtásának környezetre gyakorolt hatása nincs.

IV.

Várható egészségi következmények:

A rendelet-tervezetben foglaltak végrehajtásának egészségi következménye nincs.

V.

Adminisztratív terheket befolyásoló hatások:

A jelenlegi rendeletben a tervezet módosításának átvezetése szükséges.

VI.

A rendelet megalkotásának szükségessége, a jogalkotás elmaradásának várható következményei:

A rendelet módosításának hiánya mulasztásos törvénysértésnek minősül, így törvényességi felhívást vonhat maga után.

VII.

A rendelet alkalmazásához szükséges személyi, szervezeti, tárgyi és pénzügyi feltételek:

A rendelet végrehajtásával kapcsolatban szükséges személyi, szervezeti, tárgyi és pénzügyi feltételek rendelkezésre állnak.

**RENDELET TERVEZET**

Balinka község Önkormányzat Képviselő-testületének

…./2018.(III…..) önkormányzati rendelete

a helyi lakások lakbéréről szóló

15/2006.(XI.25.) önkormányzati rendelete módosításáról

Balinka község Önkormányzat Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján, továbbá a Magyarországi helyi önkormányzatokról szóló 2011. évi CLXXXIX törvény 13.§ (1) bekezdés 9. pontjában meghatározott feladatkörében eljárva, valamint a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 34.§ (1) bekezdésében meghatározott hozzájárulásával a következőket rendeli el:

1.§ Balinka község Önkormányzat Képviselő-testületének a helyi lakások lakbéréről szóló 15/2006.(XI.25.) önkormányzati rendelete (továbbiakban: Rendelet) 4.§ (1), (2) bekezdése helyébe a következő rendelkezés lép:

„4.§ (1) Szolgálati jogviszonyhoz kötött bérlakások esetén:

a) összkomfortos lakások bérleti díja 122,- Ft/m2

b) komfortos lakások bérleti díja 114,- Ft/m2

c) félkomfortos lakások bérleti díja 108,- Ft/m2

d) komfort nélküli bérlakások díja 65,- Ft/m2

(2) Költségalapon meghatározott lakbérű bérlakások esetén:

a) összkomfortos lakások bérleti díja 451,- Ft/m2

b) komfortos lakások bérleti díja 300,- Ft/m2

c) félkomfortos lakások bérleti díja 229,- Ft/m2

d) komfort nélküli bérlakások díja 79,- Ft/m2”

2.§ (1) E rendelet 2018. ……….-én lép hatályba. Hatályát veszti a hatálybalépést követő 10. napon.

Wéninger László Fidrich Tamásné

polgármester jegyző

Kihirdetési záradék:

Ezen rendelet 2018. március …-án kihirdetésre került.

Fidrich Tamásné

jegyző